Cultura presenta el llibre “Atrapado en Belchite” de Sento Llobell
09 de desembre 2015

![Imagen 1](/media/cvikxnps/00-c_atrapado.jpg)

​El departament de Cultura de l'Ajuntament de Sagunt presenta demà, dia 10 de desembre, a partir de les 20 hores, en la biblioteca pública Cronista Chabret, el nou llibre de Sento Llobell **“Atrapado en Belchite”**.

  
El llibre és la segona part de les aventures del metge Pablo Uriel. Una història basada en les memòries de Uriel explicades en el llibre **“No se fusila en domingo”** (Pre-Textos), en la qual el metge –el seu sogre– narra les seues aventures en la Guerra Civil espanyola. Concretament és la segona part de la trilogia de còmics que està realitzant Sento Llobell, i per tant la continuació de la seua premiada obra **“Un médico novato”**.  
  
En el seu anterior llibre **“Un Médico novato“**, Sento Llobell dibuixa el començament de la Guerra Civil Espanyola i al protagonista, el doctor Uriel, confinat en una duríssima presó militar. En aquesta segona part, **“Atrapado en Belchite”**, Sento continua narrant les peripècies de Pablo Uriel en Belchite, en el dramàtic estiu de 1937. A més, en aquests moments, Llobell prepara ja un tercer llibre en el qual acabarà d'explicar-nos la història d'aquest jove mèdic.

*   [](http://www.facebook.com/sharer.php?u=https://aytosagunto.es/va/actualitat/cultura-presenta-el-llibre-atrapado-en-belchite-de-sento-llobell/ "Facebook")
*   [](http://twitter.com/share?url=https://aytosagunto.es/va/actualitat/cultura-presenta-el-llibre-atrapado-en-belchite-de-sento-llobell/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/cultura-presenta-el-llibre-atrapado-en-belchite-de-sento-llobell/ "Linked In")
*   [](mailto:?body=https://aytosagunto.es/va/actualitat/cultura-presenta-el-llibre-atrapado-en-belchite-de-sento-llobell/)